Hietikkonata

Hietikkonata (Festuca polesica) on pikkunatojen sukuun kuuluva heinäkasvi. Se muistuttaa lampaannataa (Festuca ovina), jonka kanssa se kuuluu samaan lajiryhmään, lampaannataryhmään (Festuca ovina -ryhmä). Hietikkonata kasvaa 20–60 senttimetriä korkeaksi ja muodostaa tiheitä mättäitä. Lehdet ovat sileitä ja harmaanvihreitä, rihmamaisia – neljän millimetrin levyisiä.

Hietikkonata Suomessa 
Suomessa hietikkonata on hyvin harvinainen vain ihan lounaassa kasvava heinä. Sen esiintymiä on löydetty Varsinais-Suomesta ja Hankoniemeltä. Lajin kasvupaikkoja Suomessa ovat merenrantojen hietikot ja dyynit. Hietikkonata on luokiteltu silmälläpidettäväksi lajiksi, jota uhkaa elinympäristön kuluminen tai umpeenkasvaminen.

Lähteet

Aiheesta muualla 
 Kasviatlas 2020: Hietikkonadan (Festuca polesica) levinneisyys Suomessa.
 Den virtuella floran: Sandsvingel (Festuca polesica) 

Nadat